钦定古今图书集成/方舆汇编/边裔典/第045卷 > 晋
## 钦定古今图书集成/方舆汇编/边裔典/第045卷 > 晋

### 惠帝元康六年氐帅齐万年作乱戊搜自立为氐王按晋书惠帝本纪元康六年八月秦雍氐羌悉叛推氐帅齐万年僭号称帝围泾阳十一月遣建威将军

周处等讨万年。七年正月，周处及齐万年战于六陌，
败续，九年正月，左积弩将军孟观伐氐，大破之。
按《宋书氐本传》，“略阳清水氐杨氏，秦汉以来世居陇
右，为豪族。汉建安中，有杨腾者，为部落大帅。腾子驹，
勇健多计略，始徙仇池。仇池地方百顷，因以百顷为
号，四面斗绝，高平地方二十馀里，羊肠蟠道，三十六
回，山”上丰水泉，煮土成盐。驹后有名“千万”者，魏拜为
百顷氐王。千万子孙名飞龙，渐彊盛，晋武假征西将
军，还居略阳，无子，养外甥令狐氏子为子，名《戊搜》。晋
惠帝元康六年，避齐万年之乱，率部落四千家，还保
百顷，自号辅国将军、右贤王，关中士奔流者多依之。

### 愍帝建兴五年氐人戊搜卒子难敌袭位与坚头分部曲

按《晋书愍帝本纪》，不载。　按《宋书氐本传》，“关中人士
流奔者，戊搜延纳抚接，欲去者则卫护资遣之。愍帝
以为骠骑将军、左贤王。”时南阳王保在上邽，又以戊
搜子难敌为征南将军。建兴五年，戊搜卒，难敌袭位，
与坚头分部曲。难敌号左贤王，屯下辩；坚头号“右贤
王，屯河池。”

### 元帝大兴四年氐人难敌坚头奔晋已复还仇池

按《晋书元帝本纪》，不载。　按《宋书》氐本传，“元帝大兴
四年，刘曜伐难敌，与坚头俱奔晋，寿臣于李雄。曜退，
复还仇池。”

### 成帝咸和九年氐杨难敌卒子毅立自号使持节龙骧将军左贤王下辩公以坚头子槃为使持节冠军将军右贤王河池公

按《晋书成帝本纪》。不载　按《宋书》氐本传云云。

### 咸康元年以氐人杨毅为征南将军槃为征东将军按晋书成帝本纪不载 按宋书氐本传云云

### 穆帝永和三年以氐杨初为征南将军雍州刺史平羌校尉仇池公子国为武都太守

按：《晋书穆帝本纪》云云。

按《宋书氐本传》：“咸康三年，毅族兄初袭杀毅，并有其
众，自立为仇池公，臣于石虎。后遣使称蕃。于穆帝永
和三年，以初为使持节、征南将军、雍州刺史、平羌校
尉、仇池公。初子国为镇东将军、武都太守。”

永和十一年，桓温表氐杨国为镇北将军、秦州刺史，
子安为武都太守。

按《晋书穆帝本纪》，“永和十一年，仇池公杨初为其部
将梁武所害，子国嗣立，因拜镇北将军、秦州刺史。”
按《宋书氐本传》，“十年，改封初天水公。十一年，毅小弟宋奴使姑子梁式王因侍直手刃杀初，子国率左右
诛式王及宋奴，复自立。征西将军桓温表国为镇北
将军、秦州刺史、平羌校尉，国子安为振威将军、武都
太”守。

永和十二年，杨俊杀国自立，遣使归顺。

按：《晋书穆帝本纪》：“永和十二年，仇池公杨国为其从
父俊所杀，俊自立。”

按：《宋书氐本传》：“十二年，国从父杨后复杀国自立，安
奔苻生，俊遣使归顺。”

### 升平三年以氐杨俊为平西将军平羌校尉仇池公按晋书穆帝本纪不载 按宋书氐本传云云

升平四年，仇池公杨俊卒，子世嗣。

按：《晋书穆帝本纪》云云。

按《宋书氐本传》：“四年，俊卒，子世立复以为冠军将军、
平羌校尉、武都太守、仇池公。”

### 废帝太和三年迁杨世征西将军秦州刺史以世弟统为宁东将军武都太守

按《晋书废帝本纪》不载　按《宋书氐本传》云云。
太和五年，氐杨世卒，统废世子纂自立。

按《晋书废帝本纪》，不载。　按《宋书氐本传》，“五年，世卒，
统废世子纂自立。纂一名德，聚党杀统，遣使诣简文
帝自陈，复以纂为平羌校尉、秦州刺史、仇池公。”

### 简文帝咸安元年秦苻坚伐氐杨纂徙其民关中

按《晋书简文帝本纪》，不载。　按《宋书》氐本传，“咸安元
年，苻坚遣杨安、苻雅等讨纂，克之，徙其民于关中，空
百顷之地。纂后为杨安所杀。”

### 孝武帝太元十五年以氐杨定为辅国将军秦州刺史定自号西王

按《晋书孝武帝本纪》，不载。　按《宋书氐本传》，“宋奴之
死也，二子佛奴、佛狗奔逃关中。苻坚以佛奴为右将
军，佛狗为抚夷护军，后以女妻佛奴子定，以定为尚
书领军将军。孝武帝太元八年，苻坚败于淮南，关中
扰乱，定尽力奉坚。坚死，乃将家奔陇右，徙治历城。城
在西县界，去仇池百二十里，置仓储于百顷，招合夷
晋”，得千馀家，自号“龙骧将军、平羌校尉、仇池公”，称蕃
于晋孝武帝。孝武帝即以其自号假之，求割天水之
西县、武都之上禄为仇池郡，见许。十五年，又以定为
辅国将军、秦州刺史。定已自署征西将军，又进持节、
都督陇右诸军事、辅国大将军、开府仪同三司，校尉、
刺史如故。其年，进平天水、略阳郡，遂有秦州之地，自
号“西王。”

太元十九年，氐人杨定卒，杨盛嗣位。

按《晋书孝武帝本纪》，不载。　按《宋书氐本传》，“十九年，
攻陇西，虏乞佛干归，定军败见杀，无子。佛狗子盛，先
为监国，守仇池，袭位。自号使持节征西将军、秦州刺
史、平羌校尉、仇池公，谥定为武王。分诸四山氐羌为
二十部护军，各为镇戍，不置郡县。”

### 安帝隆安三年氐人杨盛称蕃以为辅国将军仇池公

按：《晋书安帝本纪》：“隆安三年二月，仇池公杨盛遣使
称蕃，献方物。”

按《宋书氐本传》：“隆安三年，遣使称蕃，奉献方物。安帝
以盛为辅国将军、平羌校尉、仇池公。”

### 元兴三年桓元辅晋进杨盛平北将军凉州刺史西戎校尉

按《晋书安帝本纪》。不载。　按《宋书》氐本传云云。

### 义熙元年杨盛遣使奉表称藩

按：《晋书安帝本纪》云云。

按《宋书氐本传》：“义熙元年，姚兴伐盛，盛惧，遣子难当
为质。兴遣将王敏攻城，因梁州别驾吕莹求救于盛，
盛遣军至浕口，敏退，以盛为都督陇右诸军事、征西
大将军、开府仪同三司。时金州刺史毛璩讨桓元所
置梁州刺史桓希败走，汉中空虚，盛遣兄子平南将
军抚守汉中。”

义熙三年。又假杨盛使持节、北秦州刺史。盛。又遣将
苻宣行梁州刺史代抚。

义熙九年梁州刺史索邈镇南城宁乃还。

按：以上《晋书安帝本纪》不载。　按《宋书氐本传》云云。